google/wiki40b huggingface dataset:
Sekolah Kebangsaan Badang

Sejarah

Sekolah Kebangsaan Badang bermula sebagai sebuah Sekolah Rakyat. Ia diasas dan didirikan oleh orang-orang kampung, dan dibina daripada kayu yang diambil dari persekitaran. Pembinaannya hanya dengan memasang dinding dan bumbung tampa berlantaikan simen.
Sekolah Rakyat ini dibuka mulai 1 April 1935 bersamaan tahun Hijrah 1355. Guru Besar pertamanya ialah En Abd Wahab b Mohd Noor dan pembantunya En Tajuddin b Md Yussof. Jumlah murid ketika itu seramai 80 orang dan kesemuanya ialah lelaki. Kanak-kanak perempuan tidak dibenarkan bersekolah ketika itu. Pada tahun 1950, kerajaan telah mengambil alih sekolah rakyat menjadi sekolah kerajaan sepenuhnya.
Projek pembinaan bangunan sekolah baru dimulakan dalam bulan Disember 1979. Bangunan dua tingkat telah dibina dengan 12 buah bilik darjah, pejabat, bilik guru, tandas guru dan murid serta kemudahan-kemudahan lain. Proses pembinaannya memakan masa selama satu tahun. Pada bulan Ogos 1980, bangunan baru telah digunakan untuk proses pengajaran dan pembelajaran. Jumlah murid ketika itu seramai 420 orang.
Pada tahun 1982, sebuah sekolah cawangan telah dibina di Ulu Tawar. Tujuannya untuk memberi kemudahan kepada murid-murid dari Kampung Padang Belon dan sekitarnya yang terpaksa berulang alik ke SK Badang sejauh 4 batu. Jumlah murid di SK Badang cawangan ketika itu ialah seramai 160 orang. Sekolah cawangan ini diurus oleh Penolong Kanan, En Abd Aziz b Man. Pada Januari 1984, SK Ulu Tawar (sekolah cawangan SK Badang) dipisahkan pentadbirannya daripada SK Badang. Penyelianya ialah En Kamarudin b Md Yussof dari SK Kupang. Jumlah murid SK Badang berkurang menjadi 260 orang.

Alamat

09700 KARANGAN KULIM, KEDAH DARUL AMAN
Talang Renah

Poskod

Poskod yang digunakan di Talang Renah adalah 38575. Terdapat 16 buah desa di dalam daerah kecamatan Air Besi.
Arifin Zakaria

Kerjaya

Sebelum menyertai Mahkamah Tinggi Malaysia, beliau telah berkhidmat dalam pelbagai kapasiti di Kerajaan Malaysia di Pejabat Kehakiman, serta di Jabatan Undang-undang. Di antara jawatan yang dipegang olehnya ialah Majistret, Presiden Mahkamah Sesyen, Penolong Kanan Pendaftar Mahkamah Tinggi, Peguam Persekutuan dan Penasihat Persekutuan Kanan, Penasihat Undang-Undang kepada Kementerian Industri Utama, Penasihat Undang-Undang Jabatan Perkhidmatan Awam, Penasihat Undang-Undang Melaka dan Perak, Timbalan Penempatan Parlimen dan Penasihat Persekutuan Kanan Jabatan Hasil Dalam Negeri.
Pada 1 Mac 1992, beliau telah dilantik sebagai Pesuruhjaya Kehakiman Mahkamah Tinggi Malaya dan dua tahun kemudian, beliau dilantik sebagai Hakim Mahkamah Tinggi Malaya.
Pada tahun 2002, beliau dinaikkan ke Mahkamah Rayuan. Pada tahun 2005, beliau dinaikkan ke Mahkamah Persekutuan. Beliau dilantik ke jawatan Ketua Hakim Mahkamah Tinggi Malaya pada 18 Oktober 2008. Ketinggiannya sebagai Ketua Hakim Negara pada 12 September 2011.
Semasa perkhidmatan kehakiman, beliau juga telah berkhidmat dengan banyak jawatan seperti Hakim Mahkamah Khas, Ahli Suruhanjaya Perkhidmatan Hukum dan Kehakiman, Ahli Jawatankuasa Kaedah Mahkamah Tinggi dan Kaedah Mahkamah Rendah, Ahli Panel Mahkamah Rayuan Syariah Kelantan dan Ahli Lembaga Kelayakan.

Keluarga

Beliau berkahwin dengan Toh Puan Robiah Abdul Kadir dan telah dikurniakan 3 anak lelaki dan 2 anak perempuan.
Lebuhraya Kuala Lumpur-Rawang

Sejarah

Lebuhraya ini dinaiktarad pada 1985 oleh Kamunting Corporation Berhad. Dato' Lim Thian Kiat, Dato' Lim Ah Tam dan Tuan Haji Anuar Hamdan merupakan pengarah Kamunting Corporation Berhad. Plaza tol Jalan Kuching telah beroperasi dari Mac 1987 hingga Januari 2003. Kini, lebuhraya ini diselenggara oleh Dewan Bandaraya Kuala Lumpur (DBKL).

Pembangunan kini

Bulatan Segambut telah dinaiktaraf kepada persimpangan empat tingkat. Pembinaan bermula pada 2004 dan telah disiapkan pada hujung 2006. Projek ini diketuai oleh Jabatan Kerja Raya Malaysia (JKR), Dewan Bandaraya Kuala Lumpur (DBKL) dan kontraktor utama merupakan Ahmad Zaki Resources Berhad (AZRB). Persimpangan empat tingkat ini telah dibuka kepada lalu lintas pada 26 Februari 2007.
Sementara, bahagian jalan tunggal 2 lorong antara Bandar Baru Selayang dan Taman Rimba dinaiktaraf kepada jalan kembar 4 lorong termaduk lorong kecemasan dan beberapa pusingan-U. Pembinaan bermula pada 2006 dan disiapkan pada 2009.
Obernholz

Obernholz merupakan sebuah munisipaliti terletak di daerah Gifhorn, Niedersachsen, Jerman.
Dornholzhausen

Dornholzhausen merupakan sebuah kawasan perbandaran terletak di daerah Rhein-Lahn-Kreis, Rhineland-Palatinate, Jerman.
Masjid ( F ) Mempaga

Sejarah

Masjid ( F ) Mempaga digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid ( F ) Mempaga adalah Saidin Bin Sulaiman. Masjid ( F ) Mempaga memiliki No Daftar: MY-06-BTG-00529.
Lomuli, Lemito

Poskod

Poskod yang digunakan di Lomuli adalah 96468. Terdapat 7 buah desa di dalam daerah kecamatan Lemito.
Saint-Joseph, Réunion

Saint-Joseph merupakan sebuah komun di jabatan Réunion
Pulau Temiang

Poskod

Poskod yang digunakan di Pulau Temiang adalah 37554. Terdapat 12 buah desa di dalam daerah kecamatan Tebo Ulu.
Festival Filem Malaysia ke-5

Festival Filem Malaysia ke-5 diadakan di Auditorium Dewan Bandaraya Kuala Lumpur pada 15 Disember 1984, membawa tema "Filem Sebagai Media Komunikasi".
Kerajaan Bayangan BN Pulau Pinang 2008

Kerajaan Bayangan Barisan Nasional Pulau Pinang dibentuk setelah Barisan Nasional kalah kepada kerajaan Pakatan Rakyat (DAP-PKR-PAS) di Pulau Pinang dalam Pilihan Raya Umum Malaysia 2008. Barisan Nasional hanya memenangi 11 daripada 40 kerusi Dewan Undangan Negeri Pulau Pinang yang mana semuanya adalah dari UMNO.
Setiap ADUN berkenaan akan mengetuai satu jawatankuasa dianggotai wakil parti komponen BN yang memberikan input dan pandangan untuk mereka bangkitkan pada persidangan DUN. Jawatankuasa tersebut adalah sama seperti portfolio Majlis Mesyuarat Kerajaan Negeri Pulau Pinang. Mereka akan menjadi pemantau dan menyuarakan suara rakyat pada persidangan DUN. Meskipun, kesebelasan wakil itu adalah ADUN UMNO tetapi suara mereka adalah suara BN.
Kampung Telaga China

Poskod

Poskod yang digunakan di Kampung Telaga China, Bedong, Kedah adalah 08100.
Goundampalayam

Demografik 2001

Menurut bancian India pada tahun 2001, Goundampalayam memiliki bilangan penduduk seramai 46,984. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Goundampalayam memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 54% lelaki dan 46% wanita mampu membaca. 11% dari populasi berusia di bawah 6 tahun. (2001)
Pengeluaran penyimpanan dan pemindahan terapung

Pengeluaran penyimpanan dan pemindahan terapung (Bahasa Inggeris: floating production storage and offloading atau FPSO) adalah merupakan satu kemudahan sistem tangki terapung (biasanya kapal tangki yang telah diubah suai) yang digunakan oleh industri minyak dan gas luar pantai. Ia direka untuk menerima kesemua pengeluaran minyak atau gas yang dikeluarkan oleh medan minyak atau gas yang berhampiran, memprosesnya, dan menyimpannya sehingga minyak atau gas ini boleh dipindahkan kepada kapal tangki atau melalui saluran paip ke terminal minyak mentah yang berdekatan.
Penyimpanan dan pemindahan terapung (Bahasa Inggeris: floating storage and offloading atau FSO) adalah berbeza dengan FPSO di mana FSO tidak memiliki kemudahan pemprosesan. Pemprosesan minyak dan gas biasanya dilakukan di pelantar pemprosesan pusat (Bahasa Inggeris: central processing platform atau CPP).
Kampung Padang Ubi

Poskod

Poskod yang digunakan di Kampung Padang Ubi, Karangan, Kedah ialah 09700.
Crayon (filem)

Cerita

Adam dan Rafaat adalah rakan sebilik yang sedang mengikuti pengajian di sebuah Universiti ternama di Singapura. Adam adalah seorang pelajar Asean berbangsa Cina Malaysia yang amat rajin dan Rafaat pula seorang pelajar Singapura berbangsa Melayu dan amat bijak di bahagian IT. Pada dasarnya, anda lihat kedua-duanya saling bertentangan dari segala segi, namun pada hakikatnya, semakin kita berlainan, semakin perlakuan kita sama. Adam dan Rafaat melambangkan perpaduan, toleransi dan penerimaan di antara perbezaan bangsa dan ini dapat dilihat melalui persahabatan mereka.
Sepanjang pengajian mereka, kedua-duanya dikehendaki menawarkan diri ke dalam program sosial semasa musim cuti semester. Mereka membuat keputusan untuk membantu di sebuah Rumah Anak Yatim di Malaysia. Mereka pun bertolak ke pantai timur Malaysia di mana mereka bertemu dengan Mak Engku, ketua Rumah Anak Yatim tersebut yang amat penyayang. Mereka juga bertemu dengan Afiq, salah seorang penghuni anak yatim yang amat aktif dan nakal tetapi mudah disayangi. Perilaku Afiq yang lasak dan menyanjungi kehidupan telah membuka mata rakan berdua tadi untuk menghargai kehidupan. Semasa di sana juga mereka dapat melihat sendiri kesusahan yang ditempuhi para penghuni Rumah Anak yatim itu. Mereka juga memahami cinta tanpa batasan dan bagaimana untuk memperbaiki kehidupan masing-masing.
Walau bagaimanapun, keselamatan mereka terancam oleh pemaju tanah yang ingin mengambil alih hak milik tanah, di mana Rumah Anak Yatim itu didirikan, untuk keuntungan masing-masing. Adam dan Rafaat cuba untuk membantu Rumah Anak Yatim tersebut dengan mengadakan konsert amal, namun telah berlaku kejadian yang di luar dugaan. Rumah anak yatim itu telah musnah di dalam suatu kebakaran.
Kejadian mengejutkan tersebut membuat kedua-dua sahabat ini sangsi akan usaha mereka dalam memperbaiki keadaan. Erti sebenar keakraban dan persahabatan telah diuji melalui kesedihan dan kepasrahan yang terpaksa dilalui.
Ételfay

Ételfay ialah sebuah komun yang terletak di komun Somme di Picardie di utara Perancis.
Peneroka FELDA

Peneroka FELDA adalah panggilan atau istilah yang digunakan bagi merujuk pada peserta di tanah rancangan Felda. Pasangan bagi peneroka ialah penerokawati yakni isteri kepada peneroka. Meskipun istilah 'peneroka' yang membawa maksud 'memulakan' atau 'merintis' digunakan, namun hanya peneroka di Felda pertama iaitu Lurah Bilut sahaja yang memperlihatkan para peserta melakukan semua kerja penerokaan. Manakala di tanah rancangan Felda yang dibuka selepas itu, setiap peserta telah disediakan rumah yang telah siap untuk diduduki serta kira-kira 10 ekar ladang yang telah ditanami getah atau sawit.
Peneroka atau peserta Felda mestilah dari kalangan rakyat Malaysia yang dikategorikan berada di bawah paras kemiskinan. Secara asasnya mereka tidak mempunyai rumah dan tanah sendiri serta tidak mempunyai pekerjaan dan pendapatan yang tetap. Tiada syarat perkauman dalam pemilihan peserta Felda namun terikat dengan kuota yang ditetapkan dalam Dasar Ekonomi Baru.
Kini setelah lebih 50 tahun pembukaan FELDA semakin ramai peneroka Felda yang sudahpun meninggal dunia. Tugas mereka disambung oleh anak-anak mereka sebagai generasi kedua.
Kampung Alor Belat

Poskod

Poskod yang digunakan di Kampung Alor Belat, Alor Setar, Kedah ialah 05400.
Tomasz Frankowski

Kerjaya antarabangsa

Frankowski membuat debut untuk pasukan kebangsaan Poland pada 28 April 1999 pada perlawanan persahabatan menentang Republik Czech.
Negara mikro

Negara mikro adalah sebuah wilayah dan komuniti iaitu kawasan yang dikatakan bebas daripada kedaulatan dan pentadbiran sesebuah negara. Walau bagaimanapun, negara-negara ini tidak diiktiraf oleh mana-mana negara dan pertubuhan antarabangsa. Pengertian negara mikro ini berbeza dengan negara mikro (microstates) seperti Kota Vatikan, San Marino, Liechtenstein atau pengiktirafan negara yang terhad.
Kebiasaannya negara mikro ini terbentuk daripada negara imaginasi dan kumpulan-kumpulan sosial seperti kampung, puak, suku kaum, kampus dan komuniti kediaman masyarakat. Negara mikro juga seringkali mengisytiharkan kemerdekaan mereka dan membuat konstitusi, mata wangbendera, setem, pasport, medal, simbol, dan barangan sendiri seperti cenderamata.
Kuripan, Ciseeng

Poskod

Poskod yang digunakan di Kuripan adalah 16120. Terdapat buah desa di dalam daerah kecamatan Ciseeng.
Sainte-Maure-de-Touraine

Sainte-Maure-de-Touraine ialah komun di jabatan Indre-et-Loire di Perancis.
Wul

Wul ialah gentian tekstil diperoleh daripada biri-biri dan haiwan tertentu lain, termasuk wul kasymir daripada kambing, mohair daripada kambing, qiviut daripada muskox, wul Angora daripada arnab, dan jenis wul lain daripada camelid.
Kampung Murni, Baling

Poskod

Poskod yang digunakan di Kampung Murni, Baling, Kedah adalah 09100.
Abu Bakar Bin Umar

Sejarah hidup

Datuk Haji Abu Bakar lahir di Kampung Darat, Hutan Kampung, Kedah. Bapanya merupakan guru besar di sebuah Sekolah Melayu di situ. Pada tahun 1946, beliau mengambil peluang untuk ke India menaiki kapal bersama masyarakat India di Malaya yang pada masa itu ingin pulang ke tanah air mereka selepas kemerdekaan India daripada British.
Di India, beliau mendaftarkan diri di Aligarh Muslim University di Aligarh, India dalam jurusan Sains Politik. Pengalaman berada di India ini membuatkan beliau fasih berbahasa Urdu.
Pada tahun 1958, beliau pulang ke Malaya dan berkahwin dengan Rokiah Haji Ahmad, anak kepada Tuan Guru Haji Ahmad Tuan Hussein yang merupakan salah seorang pengasas PAS yang juga satu-satunya pembangkang di dalam Parlimen pertama Tanah Melayu, pada tahun 1955.
Beliau mula bertanding dalam pilihanraya sejak tahun 1959 dan merupakan Pesuruhjaya Pas bagi negeri Kedah.
Datuk Haji Abu Bakar Umar meninggal dunia pada 12 Ogos 1998 di Pokok Sena, Pulau Pinang dekat dengan Madrasah Khairiyah Islamiyah yang ditubuhkan bapa mentuanya, Tuan Guru Haji Ahmad Tuan Hussein. Beliau dikebumikan bersebelahan dengan pusara Tuan Guru Haji Ahmad Tuan Hussein di Masjid Kampung Baggol, Pokok Sena, Pulau Pinang.
Kampung Alor Kubang

Poskod

Poskod yang digunakan di Kampung Alor Kubang, Pendang, Kedah adalah 06720.
Szamocin

Szamocin merupakan sebuah bandaraya yang terletak di wilayah Poland Raya, Poland.
Mukim Sungei Baru Ilir

Pentadbiran

Mukim Sungei Baru Ilir merupakan salah sebuah mukim yang terdapat dalam negara Melaka, dan juga merupakan satu dari mukim yang terletak dalam pentadbiran Daerah Alor Gajah.
Liga FAM Malaysia 2009

Keputusan Penuh Pusingan 1

(sengaja tak letak KSB, KBS, KB, FA, dan FC)

Keputusan Pusingan 2

(sengaja tak letak KSB, KBS, KB, FA, dan FC)
Rötgesbüttel

Rötgesbüttel merupakan sebuah munisipaliti terletak di daerah Gifhorn, Niedersachsen, Jerman.
Getaran (filem)

Ringkasan

Awie memiliki sebuah bengkel mekanik di sebuah kawasan setinggan dan di situ terdapat sebuah kumpulan muzik dikenali sebagai Kristal yang dianggotai oleh remaja belasan tahun. Awie tertarik hati dengan permainan muzik kumpulan itu dan berjanji untuk mengetengahkan mereka sebagai artis rakaman. Sementara itu Mona terpikat kepada kemuliaan hati Awie dan saling bercinta, tetapi dalam masa yang sama tumpuan telah mereka diberikan kepada Kristal agar berjaya menjadi artis popular. Zamri pula yang kecewa kerana cintanya kepada Mona tidak berbalas telah menyimpan dendam kepada Awie dan Mona.
Dalam usahanya untuk menggagalkan cita-cita Awie dan Mona, Zamri bertemu Sam yang juga menyimpan dendam kepada Awie. Mereka sepakat dan berjaya memerangkap Awie dan mengheretnya ke dalam satu pergaduhan yang mengakibatkan Awie parah dipukul sekali gus hilang ingatannya. Justeru tanpa Awie menyebabkan Kristal hilang semangat untuk berjuang, malah merasakan menjadi artis rakaman tidak memberi apa-apa erti. Hanya cinta dan keyakinan Mona pada Awie yang akhirnya memulihkan segalanya.

Sambutan

Kutipan yang diterima untuk filem ini adalah sebanyak RM840,640.
Pohsanten

Poskod

Poskod yang digunakan di Pohsanten adalah 82261. Terdapat 11 buah desa/kelurahan di dalam daerah kecamatan Mendoyo.
Rabu

Hari Rabu ataupun Wednesday dalam Bahasa Inggeris, merupakan hari ke-4 dalam seminggu dan terletak antara Selasa dan Khamis. Perkataan Rabu itu berasal daripada Bahasa Arab, yang bermakna empat, iaitu hari keempat dalam seminggu.
Lambang astrologi planet Marikh melambangkan Rabu, dalam bahasa Roman dies mercurii. Dalam Bahasa Inggeris Rabu dikenali sebagai hari Woden, disebabkan dewa orang Rom Merkury dikaitkan dengan Woden, di Eropah utara.
Hari Rabu juga merupakan pertengahan minggu; dalam bahasa Jerman Rabu ialah "Mittwoch" (tengah minggu).
Astana, Sarawak

Sejarah

Astana, kemudiannya dipanggil sebagai Rumah Kerajaan, ia dibina pada tahun 1870 oleh Raja Putih Sarawak ke-2 Charles Brooke, sebagai hadiah buat isteriya, Margaret Alice Lili de Windt. Pasangan diraja ini berkahwin di Highworth, Wiltshire pada 28 Oktober 1869 dan dibesarkan sehingga memakai gelaran Permaisuri Sarawak (Ranee Sarawak). Selepas berkahwin ia memakai gelaran Yang Teramat Mulia.
Ranee Margaret tiba di Sarawak pada 1870, kemudian pasangan diraja ini mentap di Astana sebagai kediaman rasminya. Baginda Ranee Margaret) kemudian dikenang tentang kehidupannya di Astana dan merupakan suatu bentuk kolonial baru di Borneo dalam memoirnya My Life in Sarawak, diterbitkan pada 1913.
Brooke dikatakan menanam pokok pinang di belakang Astana, jadi baginda boleh memberi buah pinang segar kepada Ketua Orang Dayak yang melawatnya.

Seni bina

Kediaman ini asalnya dibentuk pada tiga binaan bangunan yang berasingan, setiap satu dihubungkan dengan laluan pejalan kaki yang pendek dan sempit. Pada tahun 1883, sebuah menara jam telah dibina dihadapan istana bagi memperingati Charles Brooke (Raja Putih Sarawak pertama) yang mendiami istana tersebut.
Bangunan Astana telah banyak melalui proses pengubahsuaian dan penambaikkan sejak pembinaannya, disamping menjaga kualiti bangunan yang mendapat status kediaman rasmi kepada Yang di-Pertua Negeri Sarawak.
Masjid Kampung Lapan Kotak

Pentadbiran

Masjid Kampung Lapan Kotak memiliki nombor pendaftaran masjid No Daftar: MY-11-BST-00096.
Tuntung Laut

Pembiakan

Tuntung Laut biasanya bertelur di pantai berpasir berdekatan muara sungai. Tuntung laut jantan dewasa akan bertukar warna di sepanjang musim membiak. Bahagian atas kepalanya bertukar menjadi keputih-putihan dan tanda jalur merah menyala menjadi semakin jelas di antara mata.
Permukaan karapasnya pula pula akan mempunyai banyak tompok-tompok hitam besar.

Ciri-ciri fizikal

Saiz tuntung betina dewasa adalah lebih besar daripada tuntung jantan. Ia mempunyai lima kuku pencakar di kaki renang hadapan. Panjang karapas tuntung betina boleh mencapai 50sm manakala panjang karapas tuntung jantan biasanya tidak mencapai lebih daripada 40sm.

Pemeliharaan

Tuntung Laut merupakan haiwan terpelihara di Malaysia dan pusat pemuliharaan Tutung ditubuhkan di tempat yang dikenal pasti terdapat Tutong bertelor seperti di sungai Perak.
Akhbar

Akhbar, surat khabar (juga Ind. surat kabar) atau koran (Bahasa Belanda: courant atau krant) merupakan penerbitan berkala sama ada harian, mingguan, atau bulanan; yang memuatkan berita semasa.
Akhbar biasanya dicetak pada kertas kos rendah yang disebut kertas akhbar, dan berisi berita-berita terkini dalam pelbagai topik. Topiknya boleh terbentuk dari acara-acara politik, jenayah, sukan, rencana atau cuaca. Akhbar juga turut mengandungi kartun, teka-teki silang-kata dan hiburan lain. 
Secara umumnya, akhbar mendapat pendapatan dari pengiklanan dan langganan pembaca. Tetapi kini terdapat akhbar percuma yang menghasilkan pendapatan mereka semata-mata dari pengiklanan dan diedarkan secara percuma kepada pembaca.
Akhbar bercetak pertama diterbitkan pada 1605, dan masih bertahan hingga kini walaupun mendapat saingan dari teknologi seperti radio, televisyen dan internet.
Matillas

Matillas merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Susu badam

Sejarah

Di Zaman Pertengahan, susu badam telah dikenali di kedua-dua dunia Islam dan Kristian. Bahan asasnya daripada tumbuhan menjadikannya ia sesuai dimakan orang Katolik sewaktu upacara Lent. Susu badam merupakan bahan penting masakan Zaman Pertengahan berbanding susu lembu yang tidak dapat disimpan untuk waktu yang lama tanpa ia basi.
Dalam masakan orang Iran, pencuci mulut berdasarkan susu badam dipanggil harireh badam ("bubur badam") merupakan makanan tradisi masyarakat tersebut ketika bulan Ramadan.

Penghasilan

Kaedah penghasilan susu badam yang asas adalah mengisar badam dengan air, dan kemudiannya menapis sari badam tersebut dengan penapis atau kain keju. Susu badam juga boleh dibuat dengan menambahkan air ke mentega badam.
Cangkuang, Cangkuang

Poskod

Poskod yang digunakan di Cangkuang adalah 40238. Terdapat 7 buah desa di dalam daerah kecamatan Cangkuang.
Penjodoh bilangan bahasa Cina

Dalam bahasa Cina, penjodoh bilangan (Cina Tradisional: 量詞, Cina Ringkas: 量词, pinyin: liàngcí) digunakan bersama kata bilangan untuk menentukan kuantiti sesuatu benda, atau dengan "ini"/"itu" untuk emngeal pasti benda tertentu.
Dalam bahasa Cina, kata bilangan itu sendiri tidak boleh menentukan kuantiti kata nama itu; sebaliknya, bahasa ini bergantung kepada apa yang dikenali sebagai kata ukuran atau penjodoh bilangan. Terdapat dua jenis penjodoh bilangan, iaitu namaan dan kerjaan, yang kerjaan pula digunakan untuk menyatakan kuantiti kata kerja dan berapa kali kerja itu dilakukan.
Adalah diingatkan bahawa penggunaan penjodoh bilangan dalam bahasa Cina memang wajib, iaitu, penjodoh bilangan mesti digunakan selagi adanya kata bilangan atau kata ganti nama. Berbeza dengan bahasa Melayu yang mana "sekawan burung" boleh diubah menjadi "beberapa ekor burung", dalam bahasa Cina hanya " 一群鳥" ( 一群鸟) diterima. Begitu juga, "seekor burung" patut diterjemah menjadi " 一隻鳥" ( 一只鸟).
Penggunaan juga bergantung kepada pilihan peribadi dan dialek. Contohnya, ada orang yang berkata 三部車; ( 三部车) dan ada yang berkata 三台車 ( 三台车) untuk memaksudkan "tiga buah kereta". Ada lagi yang menggunakan 三輛車 ( 三辆车) atau, dalam bahasa Kantonis, 三架車 ( 三架车), kesemua penjodoh bilangan ini sama tujuannya.
Sesetengah penjodoh bilangan adalah unit benar yang diperlukan semua bahasa untuk mengukur benda, contohnya kilometer. Unit benar ini dicatat terlebih dahulu, diikuti penjodoh bilangan namaan yang lain, dan akhirnya penjodoh bilangan kerjaan.
Mohd Badhri Mohd Radzi

Anugerah

Badhri Radzi menerima Pingat Setia Mahkota Kelantan (PS) sempena Hari Keputeraan Sultan Kelantan ke 42.